संविधान कस्तो बनाउने कुरा त अन्तरिम संविधानमा भएको सहमतिले निर्देश गरिसकेको छ । कम्युनिस्ट विचारधाराका मानिससँग झन्झट के हुँदोरहेछ भने उहाँहरू एउटा पार्टीले बोक्ने राजनीतिक विचारले संविधान लेख्नुपर्छ भन्नुहुन्छ । तर हामी खेलको नियम संविधानले लेख्नुपर्छ भन्छौं । खेलको नियममा बसेर राजनीतिक दलले आआफ्ना विचार जनतामाझ पुर्‍याएर प्रतिस्पर्धा गर्ने हो । हामी साधनलाई जोड दिन्छौं । साधन ठीक नभई सही साध्यमा पुगिँदैन भन्ने हाम्रो दर्शन हो । तर कम्युनिस्ट पार्टी, खासगरी माओवादी साध्य ठीक छ भने जस्तो साधन प्रयोग गरे पनि हुन्छ भन्नुहुन्छ । त्यसैले संविधानका बारेमा उहाँ र हाम्रो सोचमै फरक छ ।
